CELEX: 32016D1880
Language: sl
Date: 2016-09-29 00:00:00
Title: Sklep Sveta (EU) 2016/1880 z dne 29. septembra 2016 o sklenitvi Sporazuma o nekaterih vidikih zračnega prevoza med Evropsko unijo in vlado Posebne upravne regije Macao Ljudske republike Kitajske

25.10.2016   
            
            
               SL
            
            
               Uradni list Evropske unije
            
            
               L 289/13
            
         SKLEP SVETA (EU) 2016/1880
   z dne 29. septembra 2016
   o sklenitvi Sporazuma o nekaterih vidikih zračnega prevoza med Evropsko unijo in vlado Posebne upravne regije Macao Ljudske republike Kitajske
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 100(2) v povezavi s členom 218(6)(a) in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:
   
               (1)
            
            
               Svet je s Sklepom z dne 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom na ravni Unije.
            
         
               (2)
            
            
               Komisija je v imenu Unije izpogajala sporazum med Evropsko unijo in vlado Posebne upravne regije Macao Ljudske republike Kitajske o nekaterih vidikih zračnih prevozov (v nadaljnjem besedilu: Sporazum) v skladu z mehanizmi in smernicami iz Priloge k Sklepu Sveta z dne 5. junija 2003.
            
         
               (3)
            
            
               Sporazum je bil s pridržkom njegove morebitne poznejše sklenitve podpisan v imenu Unije dne 23. novembra 2013 v skladu s Sklepom Sveta 2014/35/EU (2).
            
         
               (4)
            
            
               Sporazum bi bilo treba odobriti v imenu Evropske unije –
            
         SPREJEL NASLEDNJI SKLEP:
   Člen 1
   Sporazum med Evropsko unijo in vlado Posebne upravne regije Macao Ljudske republike Kitajske o nekaterih vidikih zračnih prevozov (3) se odobri v imenu Unije.
   Člen 2
   Predsednik Sveta imenuje osebo(-e), pooblaščeno(-e), da v imenu Evropske unije poda(-jo) uradno obvestilo iz člena 8(1) Sporazuma, s čimer izrazi soglasje Evropske unije, da jo Sporazum zavezuje.
   Člen 3
   Ta sklep začne veljati na dan sprejetja.
   
      V Bruslju, 29. septembra 2016
      
         
            Za Svet
         
         
            Predsednik
         
         P. ŽIGA
      
   
   
      (1)  Odobritev z dne 12. aprila 2016 (še ni objavljena v Uradnem listu).
   
      (2)  Sklep Sveta 2014/35/EU z dne 10. maja 2012 o sklenitvi Sporazuma o nekaterih vidikih zračnih prevozov med Unijo in vlado Posebne upravne regije Macao Ljudske republike Kitajske v imenu Evropske unije in o njegovi začasni uporabi (UL L 21, 24.1.2014, str. 1).
   
      (3)  Sporazum je bil objavljen v UL L 21, 24.1.2014, str. 2, skupaj s sklepom o podpisu.